Edukiak

# Taulak teklatuaren bidez editatzea

Taulako zutabeen tamaina aldatzeko eta ezabatzeko teklatua erabil dezakezu.

## Zutabe eta errenkaden tamaina aldatzea

- Zutabe baten tamaina aldatzeko, kokatu kurtsorea taula-gelaxka batean, eutsi sakatuta Alt teklari, eta ondoren sakatu ezkerrerako edo eskuinerako gezia. Taularen zabalera aldatu gabe zutabearen tamaina aldatzeko, eutsi sakatuta ⌘+⌥Ctrl+Alt, eta ondoren sakatu ezkerrerako edo eskuinerako gezia.

- Taularen ezkerreko koska handitzeko, eutsi ⌥Alt+⇧, eta sakatu eskuinerako geziaren tekla.

- Errenkada baten tamaina aldatzeko, kokatu kurtsorea errenkadan, eutsi sakatuta ⌥Alt, eta ondoren sakatu gorako edo beherako gezi-tekla.

- Taula orrialdean beherantz mugitzeko, eutsi sakatuta ⌥Alt+⇧, eta sakatu beherako gezi-tekla.

## Zutabeak eta lerroak txertatzea eta ezabatzea

- Zutabe bat txertatzeko, kokatu kurtsorea taularen gelaxkan, eutsi sakatuta ⌥Alt eta sakatu 'Insert', askatu, eta ondoren sakatu ezkerrerako edo eskuinerako gezia.

- Zutabe bat ezabatzeko, kokatu kurtsorea ezabatu nahi duzun zutabean, eutsi sakatuta ⌥Alt eta sakatu 'Delete', askatu, eta ondoren sakatu ezkerrerako edo eskuinerako gezia.

- Errenkada bat txertatzeko, kokatu kurtsorea taularen gelaxkan, eutsi sakatuta ⌥Alt eta sakatu 'Insert', askatu, eta ondoren sakatu gorako edo beherako gezia.

- Errenkada bat ezabatzeko, kokatu kurtsorea ezabatu nahi duzun errenkadan, eutsi sakatuta ⌥Alt eta sakatu 'Delete', askatu, eta ondoren sakatu gorako edo beherako gezia.

Testu-dokumentu bateko taulen portaera aldatzeko, aukeratu LibreOffice - HobepspenakTresnak - Aukerak - LibreOffice Writer - Taula.

Erlazionatutako gaiak

Taula barra