Edukiak

# Ordenatze-zerrendak

Erabiltzaileak definitutako zerrenda guztiak bistaratuko dira Ordenatze-zerrendak elkarrizketa-koadroan. Zeure zerrendak definitu eta editatu ahal izango dituzu. Ordenatze-zerrenda gisa testuak erabil daitezke soilik, eta ez zenbakiak.

Komando hau erabiltzeko...

Ireki kalkulu-orri bat, eta aukeratu LibreOffice - HobespenakTresnak - Aukerak - LibreOffice Calc - Ordenatze-zerrendak.

Elkarren ondoko gelaxketan oinarritutako datuak automatikoki betetzea

Ordenatze-zerrendak aplikatzea

## Zerrendak

Zerrenda erabilgarri guztiak bistaratzen ditu. Zerrenda horiek editatu egin daitezke.

## Sarrerak

Unean hautatutako zerrendaren edukia bistaratzen du. Eduki hori editatu egin daiteke.

## Kopiatu zerrenda hemendik:

Kalkulu-orria eta kopiatu beharreko gelaxkak definitzen ditu, Zerrendak koadroan sartu beharrean. Kalkulu-orrian unean hautatutako barrutia da lehenetsia.

## Kopiatu

Kopiatu zerrenda hemendik koadroko gelaxken edukia kopiatzen du. Erlazionatutako errenkada eta zutabeen erreferentzia bat hautatzen baduzu, Kopiatu zerrenda elkarrizketa-koadroa agertzen da botoia sakatu ondoren. Elkarrizketa-koadro hau erabil dezakezu erreferentzia errenkadaka edo zutabeka zerrenda bihurtuko den definitzeko.

## Berria/Baztertu

Zerrenda berri baten edukia sartzen du Sarrerak koadroan. Botoi hau aldatu egingo da: Berria zena Baztertu bihurtuko da eta zerrenda berria ezabatzeko aukera emango dizu.

## Gehitu/Aldatu

Zerrenda berri bat gehitzen dio Zerrendak koadroari. Zerrenda hau editatu nahi baduzu Sarrerak koadroan, Gehitu botoia Aldatu bihurtuko da eta aldatutako zerrenda berria sartu ahal izango duzu.

### Ezabatu

Hautatutako elementuak ezabatzen ditu ekintza berretsi ondoren.