'Sailkapena' elkarrizketa-koadroa

Edukiak

# Dokumentuen eta paragrafoen sailkapenerako elkarrizketa-koadroa

Sailkapen-politikak aplikatzen dizkio uneko dokumentuari edo paragrafoari. Elkarrizketa-koadroaren bidez, dokumentuaren edo paragrafoaren sailkapeneko politika-termikoak uztartu daitezke aurredefinitutako sailkapen-terminoak erabilita edo sailkapen-termino pertsonalizatuak sartuta. Elkarrizketa-koadroak elementu aurredefinituen hainbat zerrenda bistaratzen ditu, BAILS-xml TSCP politika-fitxategitik kargatuta.

Komando hau erabiltzeko...

Gaitu TSCP sailkapena tresna-barra Ikusi - Tresna-barrak - TSCP sailkapena eta egin klik Kudeatu dokumentu-sailkapena edo Kudeatu paragrafo-sailkapena botoian.

## Edukia

Edukia testu-koadroan elkarrizketa-koadroak sortu duen sailkapen-testua bistaratzen du eta existitzen den dokumentuaren edo paragrafoaren sailkapen-terminoak bistaratzen ditu. Beste termino batzuk ere gehitu daitezke, koadroko testuaz gain eta sailkapen-politiken konfigurazio-fitxategian dauden sailkapen-terminoez gain.

### Lodia ikonoa (dokumentuen sailkapena soilik)

Aplikatu karaktere-formatu lodia dokumentuen edo paragrafoen sailkapen-terminoei.

### Sinatu paragrafoa (paragrafoen sailkapena soilik)

'Hautatu ziurtagiria' elkarrizketa-koadroa irekitzen du, paragrafoa sinatzeko erabiliko den ziurtagiria aukeratu ahal izateko.

## Azken aldian erabilia

Azken aldian erabilitako sailkapen-terminoak zerrendatzen ditu.

## Sailkapena

Sailkapen-zerrendak Business Authorization Identification and Labeling Scheme (BAILS) eskematik itzulitako elementuak situ. LibreOffice aplikazioaren balio lehenetsiak honakoak dira:

- Bestelakoak: Dokumentuko informazioak, argitaratzen bada, ez du eraginik negozioan.

- Negozioak: Inpaktu txikia. Informazioak inpaktua du negozioan, estutasun eta kalte txikiak sortu ditzake markan, argitaratzen bada.

- Konfidentziala: Inpaktu ertaina. Argitaratutako informazioak negozioaren marka kaltetu dezake, hedabideetan oihartzun negatiboa izan dezake eta diru-galera eragin dezake.

- Barne-erabilerarako soilik: Kalte handia. Nazio mailako oihartzuna hedabideetan, auzibideak, isunak, epe luzeko kalteak markan.

## Nazioartekoa

Nazioarteko zerrenda BAILSen elementuak dira, ez lokalizatuak. Lehenespena honakoa da:

- Non-Business

- General Business

- Confidential

- Internal use only

Sailkapenaren zerrenda eta nazioartekoa zerrenda bera dira. Zerrenda bat aldatzean, bestea aldatuko da.

## Markaketa

'Edukiak' testu-koadroari gehitzeko prest dauden eta lehendik existitzen diren marken zerrenda bat bistaratzen du. Egin klik bikoitza sarrera batean hura edukien testu-koadroan gehitu dadin, kurtsorearen kokalekuan. Markak sailkapen-politiken konfigurazio-fitxategian daude definituta.

## Lizentzia

Dauden jabetza intelektualeko lizentziak bistaratzen ditu. Egin klik bikoitza lizentzia batean hura beheko Zati-testua koadroan bistaratzeko. Egin klik Gehitu botoian, lizentziaren testua Edukia koadroan kokatzeko. Lizentziak sailkapen-politiken konfigurazio-fitxategian daude definituta.

## Zatiaren zenbakia

Existitzen den jabetza intelektualaren zatien zenbakiak bistaratzen ditu. Egin klik bikoitza zatiaren zenbakian hura beheko Zatiaren testua koadroan bistaratzeko eta egin klik Gehitu botoian zatiaren zenbakia Edukia testu-koadroan kokatzeko. Zatiaren zenbakia sailkapen-politikaren konfigurazio-fitxategian definitzen da.

## Zatiaren testua:

Erabili koadro hau Edukia testu-koadroari gehituko zaizkion edukiak sartzeko.

## Gehitu

Egin klik Zatiaren testua koadroko edukiak Edukia koadroari gehitzeko.

Sailkapenaren elkarrizketa-koadroaren ezarpenak dokumentuaren propietate pertsonalizatuaren parte dira.

Erlazionatutako gaiak

Dokumentuen sailkapena

'Sailkapena' tresna-barra

Dokumentuen sailkapenari buruzko wikiko orria