Edukiak

# Adierazpen erregularren zerrenda

Onartzen diren metakaraktereen eta haien sintaxiaren zerrenda osoa ikusteko, joanICU adierazpen erregularren dokumentazioaren gunera.

Terminoa | Irudikapena/erabilera
--- | ---
Edozein karaktere | Emandako karakterea, adierazpen erregularren metakarakterea denean salbu. Metakaraktereen zerrenda hurrengo taulan erakusten da.
. | Edozein karaktere bakar, lerro-jauzi edo paragrafo-jauzia salbu. Adibidez, "eg.n" bilaketa-terminoa bat dator "egin" zein "egon" hitzekin.
^ | Paragrafo edo gelaxka baten hasiera. Paragrafoen hasierako objektu bereziak, esaterako eremu hutsak edo karaktereei ainguratutako markoak, ez ikusi egingo dira. Adibidea: "^Asier" katea "Asier" hitzarekin bat dator paragrafo baten lehen hitza denean soilik.
$ | Paragrafo edo gelaxka baten amaiera. Paragrafoen amaierako objektu bereziak, esaterako eremu hutsak edo karaktereei ainguratutako markoak, ez ikusi egingo dira. Adibidea: "Asier$" kateak "Asier" hitzarekin bat dator paragrafo baten azken hitza denean soilik, kontuan izan "Asier" ondoren ezin dela punturik egon. $ ikurrak, bere horretan, paragrafoaren amaierarekin bat dator. Horri esker, paragrafo-jauziak bilatu eta ordeztu daitezke.
* | Justu aurretik duen adierazpen erregularraren zero agerraldi edo gehiago. Adibidez, "Ab*c" katea bat dator "Ac", "Abc", "Abbc", "Abbbc" eta hurrengo beste kate guztiekin.
+ | Justu bere aurrean dagoen edozein adierazpen erregularreko termino bat edo gehiago. Adibidez, "AX.+4" bilaketak "AXx4" aurkitzen du, baina ez "AX4". Paragrafo batean adierazpen erregular honekin bat datorren katerik luzeena aurkitzen da. Paragrafoak "AX 4 AX4" katea badu, pasarte osoa nabarmenduko da.
? | Justu bere aurrean dagoen zero edo bat adierazpen erregularreko termino. Adibidez, "Testua?" katea bat dator "Testua" eta "Testuak" kateekin, eta "x(ab|c)?y" katea bat dator "xy", "xaby" edo "xcy" kateekin.
\ | Jarraitzen duen karaktere berezia karaktere normaltzat hartzen da eta ez adierazpen erregularren metakarakteretzat (salbuespenak: "\n", "\t", "\b", "\>" eta "\<"). Adibidez, "egun\." katea bat dator "egun." katearekin, baina ez "egunero" edo "egunkari" kateekin.
\n | Aurkitu testu-koadroan sartzen denean, ⇧+⏎ tekla-konbinazioarekin Writerren edo Ctrl+⏎ tekla-konbinazioarekin Calc gelaxka batean sartutako lerro-jauzi bat aurkitzen du. Writer-eko Ordeztu testu-koadroan sartzean, Sartu edo Itzuli teklekin txerta daitezkeen paragrafo-jauziak txertatzen ditu. Ez du esanahi berezirik Calc-en, eta literalki erabiltzen da bertan. Writerreko lerro-jauziak paragrafo-jauzi bihurtzeko, sartu \n Aurkitu eta Ordeztu koadroetan eta exekutatu ordeztea.
\t | Tabulazio-karaktere bat. Ordeztu koadroan ere erabili daiteke.
\b | Hitz-muga bat. Adibidez, "\betxe" bilaketa bat dator "etxeko" eta "etxetik" hitzekin, baina ez "gaztetxe" hitzarekin; "etxe\b" bilaketa, berriz, bat dator "gaztetxe" eta "etxe" hitzekin, baina ez "etxeberri" hitzarekin. Kontuan izan forma horrek forma zaharrak ("\>" bat dator hitzaren amaierarekin eta "\>" bat dator hitzaren hasierarekin) ordezkatzen dituela, nahiz eta oraindik zaharrek ere funtzionatzen duten.
^$ | Paragrafo huts bat bilatzen du.
^. | Paragrafoaren lehen karakterea aurkitzen du.
& edo $0 | Bilatu koadroan bilaketa-irizpide gisa sartutako katea Ordeztukoadroan sartutakoari gehitzen dio ordezte bat egiten denean. Adibidez, "neska" sartzen bada Bilatu koadroan eta "&lagun" Ordeztu koadroan, "neska" hitzaren ordez "neskalagun" hitza ezarriko da. Bestalde, "&" karakterea sartu daiteke Ordeztu koadroan bilaketa-irizpideak aurkitu duen katearen Atributuak edo Formatua aldatzeko.
[...] | Parentesien artean dauden karaktereetako edozeinen agerraldi bakar edozein. Adibidez: "[abc123]" katea bat dator ‘a’, ‘b’, ’c’, ‘1’, ‘2’ and ‘3’ karaktereekin. "[a-e]" bat dator a eta e arteko agerraldi bakarrekin, haiek barne (barrutia zehazteko, Unicode kode-zenbaki txikiena duen karakterea lehen ezarri behar da). "[a-eh-x]" katea bat dator ‘a’ eta ‘e’ arteko eta ‘h’ eta ‘x’ arteko barrutietako karaktereen edozein agerraldirekin.
[^...] | Karaktereek zehaztutako barruti inklusiboen barrutian ez dagoen karaktere-zerrendako edozeinen karaktereren edozein agerraldi bakar, tabulazioen, zuriuneen eta lerro-jauzien karaktereak barne, onartuta dago. Adibidez, "[^a-syz]" katea bat dator ‘a’ eta ‘s’ arteko barruti inklusiboan ez dagoen karaktere guztiekin edo ‘y’ eta ‘z’ karaktereak.
\uXXXX \UXXXXXXXX | Lau digituko Unicode kode hamaseitarrak ordezkatutako karakterea (XXXX). Zortzi digituko Unicode kode hamaseitarrak ordezkatutako karakterea (XXXXXXXX). Zenbait ikurren kasuan, pantailan ikusten den ikurra (glifoa), erabiltzen ari den letra-tipoarena ez den beste Unicode kode bati lotutakoa dela eman dezake. Unicode kodeak ikusteko, aukeratu Txertatu - Karaktere berezia edo erabili Unicode bihurketarako lasterbidea.
\N{UNICODE CHARACTER NAME} | Bat egin Unicode-rekin izendatutako karakterea. Unicode-rekin izendatutako karaktere nabarmen batzuk hauek dira: ZURIUNEA, JAUZIRIK GABEKO ZURIUNEA, MARATXO BIGUNA, AZENTU ZORROTZA, AZENTU ZIRKUNFLEXUA, AZENTU KAMUTSA. Unicode-ren karaktereen izenak Txertatu - Karaktere berezia aukera aukeratuz bilatu eta ikus daitezke.
| | Ordezkoak mugatzen dituen artizki-eragilea. "|" aurretik dagoen terminoarekin edo "|" ondoren dagoen terminoarekin bat dator. Adibidez, "hau|hori" kateak bat dator bai "hau" bai "hori" kateen agerraldiekin.
{N} | Justu aurretik duen adierazpen erregularraren agerraldi kopuru zehatza ("N") zehazten duen atzizki formako errepikapen-eragileak presente egon behar du bat etortzea gertatu dadin. Adibidez, "ait{2}a" bat dator "aitta" katearekin.
{N,M} | Justu aurretik duen adierazpen erregularraren agerraldi kopuruen barruti bat (gutxienekoa "N" eta gehienekoa "M" dela) zehazten duen atzizki formako errepikapen-eragileak presente egon behar du bat etortzea gertatu dadin. Adibidez, "ait{1,2}a" bat dator "aita" eta "aitta" kateekin.
{N,} | Justu aurretik duen adierazpen erregularraren agerraldi kopuruen barruti bat (gutxienekoa "N" eta gehienekoa "M" dela) zehazten duen atzizki formako errepikapen-eragileak bat etortzea gertatu dadin. Agerraldien gehieneko kopurua dokumentuaren tamainak mugatzen du. Adibidez, "ait{2,}a" bat dator "aitta", "aittta" eta "aitttta" kateekin.
(...) | Hiru zereginetarako balio duen elkartze-eraikuntza. ‘|’ ordezkoen multzo bat inguratzea. Adibidez, "g(a|o)ri"adierazpen erregularra bat dator "gari" eta "gori" kateekin. To group terms in a complex expression to be operated on by the post-fix operators: "*", "+" and "?" along with the post-fix repetition operators. For example, the regular expression "a(bc)?d" matches both "ad" and "abcd"; "M(iss){2}ippi" matches "Mississippi". To reference the matched sub string inside the parentheses for later use. The "\N" construct is used in the Find box, the "$N" construct is used in the Replace box. "N" being a digit, the reference to the first match is represented by "\1" in the Find box and by "$1" in the Replace box; "\2" and "$2" reference to the second matched, and so on. For example, the regular expression "(890)xy\1z\1" matches "890xy890z890". With the regular expression "(fruit|truth)\b" in the Find box, and the replacement expression "$1ful" in the Replace box, occurrences of "fruit" and "truth" are replaced with "fruitful" and "truthful" respectively. Note: "\b" prevents "fruitfully" or "truthfully" from matching.
[:alpha:] | Karaktere alfabetikoa adierazten du. Erabili [:alpha:] horietako bat bilatzeko.
\d [:digit:] | Digitu hamartar bat adierazten du. Erabili [:digit:] horietako bat bilatzeko.
[:alnum:] | Karaktere alfanumeriko bat ([:alpha:] adierazten du eta [:digit:].
\s [:space:] | Espazio-karaktere bat adierazten du (baina ez beste zuriune-karaktereak).
[:print:] | Karaktere inprimagarri bat adierazten du.
[:cntrl:] | Ez inprimatzeko karaktere bat adierazten du.
[:lower:] | Karaktere minuskulak adierazten ditu Maiuskula/Minuskula hautatuta badago Aukerak eremuan.
[:upper:] | Karaktere maiuskula bat ordezkatzen du Maiuskula/Minuskula hautatuta badago Aukerak eremuan.

Adierazpen erregularren terminoak konbinatu egin daitezke konplexuagoak eta sofistikatuagoak izango diren adierazpenak sortzeko, ondoko adibideetan erakusten den moduan.

## Adibideak

Adierazpena | Esanahia
--- | ---
^$ | Paragrafo hutsa. ^ ikurrak zehazten du bat etortzeak paragrafoaren hasieran egon behar duela, $ ikurrak zehazten du bat datorren kateari paragrafo-marka batek edo gelaxka baten amaierak jarraitu behar diola.
^. | Paragrafo baten lehen karakterea. ^ ikurrak zehazten du bat etortzeak paragrafoaren hasieran egon behar duela, . ikurrak karaktere bakar bat zehazten du.
e([:digit:])? | "e" berarekin edo digitu bat atzean duen "e" batekin bat dator. e ikurrak "e" karakterea zehazten du, [:digit:] ikurrak edozein digitu dezimal zehazten du, ? ikurrak [:digit:] ikurraren zero edo bat agerraldi zehazten ditu.
^([:digit:])$ | Digitu bakar bat duen edozein paragrafo edo gelaxkarekin bat dator. ^ ikurrak zehazten du bat etortzeak paragrafoaren hasieran egon behar duela, [:digit:] ikurrak edozein digitu dezimal zehazten du, $ ikurrak zehazten du bat datorren kateari paragrafo-marka batek edo gelaxka baten amaierak jarraitu behar diola.
^[:digit:]{3}$ | Hiru digitu soilik dituen edozein paragrafo edo gelaxkarekin bat dator. ^ ikurrak zehazten du bat etortzeak paragrafoaren hasieran egon behar duela, [:digit:] ikurrak edozein digitu dezimal zehazten du, {3} ikurrak zehazten du [:digit:] hiru aldiz agertu behar dela, $ ikurrak zehazten du bat datorren kateari paragrafo-marka batek edo gelaxka baten amaierak jarraitu behar diola.
\bconst(itu|ruc)tion\b | "constitution" eta "construction" hitzekin bat dator, baina ez "constitutional" hitzarekin. \b ikurrak bat etortzea hitz-muga batean hasi behar dela zehazten du, const kateak "const" karaktereak zehazten ditu, ( ikurrak taldea hasten du, itu kateak "itu" karaktereak zehazten ditu, | ikurrak ordezkoa zehazten du, ruc kateak "ruc" karaktereak zehazten ditu, ) ikurrak taldea amaitzen du, tion kateak "tion" karaktereak zehazten ditu, \b ikurrak bat etortzea hitz-muga batean amaitu behar dela zehazten du.

Erlazionatutako gaiak

ICU-ren adierazpen erregularren dokumentazioa

Bilatu eta ordeztu

Adierazpen erregularrak erabiltzea testu-bilaketetan

Bilatzea eta ordeztea Writerren

Writerreko adierazpen erregularrei buruzko wiki orria

Calc aplikazioaren adierazpen erregularrei buruzko wiki orria