'Irudi-iragazkia' barra

Edukiak

# Image Filter

Irudia barrako ikono honek Irudi-iragazkia barra irekitzen du, eta hortik hainbat iragazki aplika dakizkioke hautatutako irudiari.

Iragazkia

## Alderantzikatu

Koloretako irudien kolore-balioak alderantzikatzen ditu iragazki honek. Grisen eskalakoetan, berriz, distiraren balioak alderantzikatzen dira. Efektua lehengo egoerara itzultzeko, aplikatu berriro iragazkia.

Alderantzikatu

## Leuna

Irudia leundu edo lausotu egiten du pasaera baxuko iragazki bat aplikatuz.

Leuna

## Garbiago

Irudiaren kontrastea handitzen du goi-paseko iragazki bat aplikatuz.

Garbiago

## Kendu zarata

Zarata kentzen du iragazki ertain bat aplikatuz.

Kendu zarata

## Solarizazioa

Solarizazioa definitzeko elkarrizketa-koadro bat irekitzen du. Solarizazioak argazkiak egitean argi asko dagoenean gertatzen den efektua simulatzen du. Koloreak partzialki alderantzikatzen dira.

Solarizazioa

### Parametroak

Solarizazio maila eta mota zehazten ditu.

### Atalase-balioa

Ehunekotan zehazten du zein distira-mailatatik gora solarizatuko diren pixelak.

### Alderantzikatu

Solarizatu behar diren pixelak ere alderantzikatu behar diren zehazten du.

## Zahartzea

Pixel guztietan balio grisak ezartzen dira, eta berdearen eta urdinaren kolore-kanalak murriztu egiten dira adierazten den kantitatearen arabera. Gorriaren kolore-kanala ez da aldatzen.

Zahartzea

### Zahartze-maila

Zehaztu zahartzeko intentsitatea, ehunekotan. % 0an pixel guztien balio grisa ikusiko duzu. % 100ean kanal gorria besterik ez da geratzen.

## Posterizatu

Poster-koloreen kopurua zehazteko elkarrizketa-koadro bat irekitzen du. Efektu hau kolore kopuruaren murrizketan dago oinarrituta. Argazkiei margo itxura ematen die.

Posterizatu

### Poster-koloreak

Irudiaren kolorea zein kopurutara murriztuko den zehazten du.

## Pop Art

Irudi bat pop art formatura bihurtzen du.

Pop Art

## Ikatz-marrazkia

Irudia ikatz-marrazkia bailitzan bistaratzen du. Irudiaren ingeradak beltz marrazten dira, eta jatorrizko koloreak ezabatu egiten dira.

Ikatz-marrazkia

## Erliebea

Erliebeak sortzeko elkarrizketa-koadro bat erakusten du. Sortuko den itzal mota zehazten duen alegiazko argi-iturburuaren kokagunea aukeratu daiteke, eta irudi grafikoak erliebean izango duen itxura ere bai.

Erliebea

### Argi-iturria

Argi-iturburuaren kokalekua zehazten du. Puntuak argi-iturburua irudikatzen du.

## Mosaikoa

Pixel multzo txikiak kolore bereko laukizuzenetan elkartzen ditu. Banakako laukizuzenak gero eta handiagoak izan, irudi grafikoak xehetasun gutxiago izango ditu.

Mosaikoa

### Elementu-bereizmena

Laukizuzenetan elkartuko den pixel kopurua zehazten du.

### Zabalera

Lauza bakoitzaren zabalera definitzen du.

### Altuera

Lauza indibidualen altuera definitzen du.

### Nabarmendu ertzak

Objektuaren ertzak hobetzen edo handitzen ditu.

Erlazionatutako gaiak

Bit-mapak txertatzea, editatzea eta gordetzea